als_Latn dik_Latn sag_Latn
Një aksident është shënuar gjatë mesditës në kryeqytet. Nuk raportohet për të lënduar, por vetëm për dëme të konsiderueshme materiale.
Burime zyrtare nga policia bëjnë me dije se rreth orës 15:50, në rrugën “Çamëria”, janë përplasur dy automjete dhe për pasojë, një prej tyre është përmbysur.
Në këtë aksident janë përfshirë automjeti tip “Ford” me drejtues shtetasin S. M., dhe automjeti tip “Mercedes Benz” me drejtues shtetasin S.P.
Për shkak të aksidentit, zona është bllokuar për disa minuta duke krijuar edhe trafik, për shkak se është një nyje kryesore e qarkullimit në Tiranë.
als_Latn als_Latn als_Latn als_Latn